‘તેમણે સાફ કહ્યું, હું પોતે આવી આઠ સર્જરી કરી ચૂક્યો છું, જેમાંથી પાંચ સફળ રહી છે, અને મારું એક પેશન્ટ તો ટ્રાન્સપ્લાન્ટના દાયકાથી હેમખેમ જીવે છે. જોકે પીડિયાટ્રિક ટ્રાન્સપ્લાન્ટનો આ પ્રથમ કેસ હશે. અન્યના અંગને આપણી બૉડી સ્વીકારી લે તો ખાસ વાંધો નથી આવતો, માણસ હસીખુશીથી નૉર્મલ લાઇફ માણી શકે છે. અલબત્ત, દવાના હેવી ડોઝ સાથે.... મનુષ્ય તરીકે આપણે કોશિશ કરી શકીએ, બાકી આયુષ્યની દોર છેવટે તો ઈશ્વરના હાથોમાં જ હોયને!’ રૂબરૂ મળ્યા વિના અતુલ્યને ડૉ. અમૂલખ ત્રિવેદી દેવદૂત જેવા લાગતા હતા.